Праца над відэа цягнулася некалькі месяцаў, і, як прызнаюцца яго стваральнікі, цяжэй за ўсё было злучыць зьняты матэрыял у цэльны твор. Асаблівая ўвага надавалася касьцюмам і дэкарацыям, якія стварыла дызайнэрка Дар’я Шапялевіч. Прыкладам, толькі вялізная маска бога — ажно мэтар даўжынёй — выраблялася два тыдні. Урэшце рэшт, вынікам засталіся задаволеныя і здымачная група, і музыкі, якія ў працэс здымак аніяк ня ўмешваліся.